google/wiki40b huggingface dataset:
Huelgoat

Poloha

Obec má rozlohu 14,87 km². Najvyšší bod je položený 267 m n. m. a najnižší bod 92 m n. m.

Obyvateľstvo

Počet obyvateľov obce je 1 604 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuinchy

Poloha

Obec má rozlohu 4,15 km². Najvyšší bod je položený 35 m n. m. a najnižší bod 19 m n. m.

Obyvateľstvo

Počet obyvateľov obce je 1 765 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grattery

Poloha

Obec má rozlohu 6,19 km². Najvyšší bod je položený 296 m n. m. a najnižší bod 218 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jumping All Over the World (singel)

Hudobné video

Na hudobnom videu spieva H.P. Baxxter, zatiaľčo Sheffield Jumpers skáču Jumpstyle v rôznych krajinách sveta. Sheffield Jumpers boli skutočne v krajinách ako je India, Japonsko, Rusko a Spojené kráľovstvo. Na videu je aj záznam z koncertu.
Germs-sur-l’Oussouet

Poloha

Obec má rozlohu 12,96 km². Najvyšší bod je položený 1 499 m n. m. a najnižší bod 555 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zwinger (Drážďany)

Začiatok stavby

Palác sa začal stavať na príkaz saského kurfirsta, Augusta II., ktorý sa neskôr v roku 1697 stal poľským kráľom. Tak ako veľa iných panovníkov, aj on napodobňoval životný štýl Ľudovíta XIV. Palác dal postaviť na jazdecké a karnevalové slávnosti, ale dal tam vystavať aj oranžériu, kde sa pestovali pomarančovníky. Po oslavách pri príležitosti svadby kurfirstovho syna už Zwinger nebol taký obľúbený na konanie hier a slávností a začal slúžiť najmä ako galéria.

Stavba za Pöppelmanna

Výstavbou bol poverený architekt Matthäus Daniel Pöppelmann, ktorý stavbu pojal ako umelecké dielo. Veľa plastík, ktorými je Zwinger vyzdobený, vytvoril sochár Balthasar Permoser. Jeho najveľkolepejšie dielo v tomto paláci, Kúpel nýmf, sa nachádza vo Francúzskom pavilóne v priestore s jaskyňami, sochami a fontánami. Pöppelmann sa ešte pričinil o výstavbu Korunnej brány, z ktorej po oboch stranách vybiehajú dve symetrické galérie. Na juhovýchodnej strane je to pavilón so zvonkohrou a na druhej strane hudobný pavilón. Pálac však nebol dokončený ešte za života architekta.

Prestavba v 19. storočí

Súčasnú podobu dostal palác až v 19. storočí, kedy tu architekt Gottfried Semper vybudoval novorenesančnú budovu obrazovej galérie, v ktorej sa dodnes nachádzajú diela ako Sixtínska Madona, diela od Rembrandta, či ďalších významných umelcov.

Zbierky

V paláci Zwinger sa aj v súčasnosti nachádza veľa cenných a vzácnych zbierok a umeleckých diel. Medzi ne patrí napríklad zbierka porcelánu s cennými porcelánovými plastikami z obdobia meißenskej manufaktúry aj s dielami Johanna Friedricha Böttgera, ktorý vynašiel biely tvrdý porcelán.
Fains

Poloha

Obec má rozlohu 3,77 km². Najvyšší bod je položený 126 m n. m. a najnižší bod 40 m n. m.

Obyvateľstvo

Počet obyvateľov obce je 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Christophe (Rhône)

Poloha

Obec má rozlohu 14,62 km². Najvyšší bod je položený 747 m n. m. a najnižší bod 377 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Welsh springer španiel

Charakteristika

Veľmi starodávne a nevšedné plemeno, čistého pôvodu. Silné, veselé a veľmi aktívne.

Povaha

Prítulný, nevykazuje agresivitu ani nervozitu.

Vzhľad

Symetrický, kompaktný, nie príliš nohatý, stavaný pre odolnosť a tvrdú prácu. Rýchly a pohyblivý, vykazuje množstvo energie a pohybu.

Hlava a lebka

Lebka je úmernej dĺžky, ľahko vyklenutá s výrazným stopom, dobre tvarovaná pod očami. Nosná časť je stredne dlhá, priama, takmer štvorcová. Nosné otvory sú dobre vyvinuté, hnedé až tmavé.
Oči sú orieškovo hnedé alebo temné, stredného rozmeru, nie sú vystupujúce ani zapadnuté, bez tretieho viečka.
Uši sú položené pomerne nízko a visia pozdĺž zadnej časti líca. Pomerne malé a postupne sa zužujúce smerom ku špičke, majú tvar vínneho listu.
Pysk: Čeľuste sú silné s dokonalým, pravidelným a úplným nožnicovým skusom, to znamená, že horné rezáky tesne prekrývajú spodné rezáky a rastú rovno z čeluste.

Krk

Dlhý, svalnatý, suchý, dobre vsadený do šikmých ramien.

Trup

Nie príliš dlhý, silný, svalnatý. Hlboký hrudník, dobre pružiace rebrá. Dĺžka trupu musí byť úmerná dĺžke končatín. Bedrá sú svalnaté a ľahko klenuté, dobre spojené.

Osrstenie

Srsť je rovná a priliehavá, hodvábna, hustá, nikdy nie je hrubá alebo zvlnená. Kučeravá srsť je vysoko nežiaduca. Predné končatiny a zadné končatiny nad slabinami sú úmerne osrstené, uši a chvost sú obrastené jemnou srsťou.

Sfarbenie

Iba sýto hnedé, čierne a biele.

Hrudné končatiny

Sú stredne dlhé, rovné, s dobrými kosťami.

Panvové končatiny

Silné a svalnaté, široko postavené a dobre vyvinuté s hlbokými lýtkami. Slabiny veľmi nízke, kolená mierne ohnuté, ani vbočené ani vybočené.

Laby

Guľaté so silnými vankúšikmi. Pevné, mačacie, nie príliš veľké alebo rozovreté.

Chvost

Dobre a nižšie nasadený, nikdy nie je nesený nad úrovňou chrbta, úmerne kupírovaný, živý v akcii.
Poznámka: Psy musia mať dva zreteľné normálne semenníky, celkom zostúpené do mieška

Krok a pohyb

Plynulý, živý, priestorný, pohyb vychádza zo zadných končatín.

Veľkosť

Približná kohútiková výška : pes 48 cm (19 palcov = 48,26 cm), suka 46 cm (18 palcov = 45,72 cm)

Nedostatky

Akékoľvek odchýlky od výšky uvedených bodov musia byť považované za nedostatky a ich závažnost musí byť vzťahovaná podľa stupňa prejavu vzhľadom na štandard.
Saint-Ferréol-d’Auroure

Poloha

Obec má rozlohu 10,85 km². Najvyšší bod je položený 818 m n. m. a najnižší bod 457 m n. m.

Obyvateľstvo

Počet obyvateľov obce je 2 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šifón

Šifón (z franc. chiffon) je jemná, priesvitná a jednoducho tkaná látka.
Vlákna v oboch smeroch tkania sú jemne skrepované, čo robí tkaninu nerovnou a dodáva jej to trochu pružnosti. Šifón sa vyrába z bavlny, hodvábu alebo syntetických materiálov. Možno ho tiež farbiť najrôznejšími farebnými odtieňmi, ale ak obsahuje polyester, farbenie je obťažné. Šifón sa najviac používa na šitie spoločenských odevov a doplnkov.
Stavebný zákon

Zákon z 27. apríla 1976 o územnom plánovaní a stavebnom poriadku (stavebný zákon) (iné názvy: Stavebný zákon, zákon č. 50/1976 Zb. o územnom plánovaní a stavebnom poriadku) je zákon, ktorý právne vymedzuje základné úlohy a povinnosti účastníkov stavby.
Na stavebný zákon naväzovali vyhlášky č. 105/1981 Zb.(1981-1987), č. 5/1987 Zb. (1987-1990), č. 43/1990 Zb. (1990-1992) a zmenou stavebného zákona č. 262/1992 Zb. boli stanovené podmienky o dokumentácii stavieb. Tieto predpisy určovali náležitosti dokumentácie pre prípravu, schvaľovanie a realizáciu stavby. Uvádzajú základné pojmy, druhy dokumentácie, schvaľovanie prípravnej a projektovej dokumentácie, štátnu expedíciu, autorský dozor a záverečné technicko-ekonomické vyhodnotenie stavieb. Územné plánovanie určuje ciele a úlohy, podklady, druhy a obsah, obstarávanie, územné konanie a územné rokovanie. Stavebný poriadok obsahuje predpisy pre oprávnenie projektovej a inžinierskej činnosti, predpisy pre používanie výrobkov pre stavbu, povolovanie nových stavieb, žiadosti o stavebné povolenie, vytýčenie stavieb, užívanie a kolaudáciu, zmeny v užívaní, údržbe a odstraňovaní stavieb. Obsahuje tiež predpisy pre štátny stavebný dozor.
Rondel (báseň)

Rondel (franc. rondeau) je báseň s viazaným veršom a rýmom.

Historické korene rondelu a jeho vývoj

Rondel vznikal v 13.storočí v Európe v prostredí trubadúrskeho umenia. Rondel bol sprevádzaný hudbou. Obvykle to bola lutna. Stavba básne sa teda prispôsobila hudobnému rytmu, ktorý bol schopný daný nástroj vylúdiť. Prvýkrát skomponoval a napísal rondel Adam de la Halle.
V 14. storočí básnik a skladateľ Guillaume de Machaut skomponoval asi 30 rondelov a prezentoval ich. Básne patria do lyrickej poézie, obvykle vyjadrujú subjektívne emócie kurtoáznej lásky v prostredí šľachtických a kráľovských dvorov.
V 15. storočí burgundskí poeti a skladatelia Guillaume Dufay a Gilles Binchois napísali veľa rondelov. Najznámejšími sa stali jednoduché melódie rondelov "De plus en plus" (slov. Čím ďalej tým viac) od Binchoisa a "Par le regart de vos beaux yeulx" od Dufayho. Vrchol rondelu sa datuje do tvorby van Ghizeghema na konci obdobia vlády vojvodu Burgundského. Koniec 15. storočia zavrhol stredoveké ustálené formy a prevzal poetické formy talianskej renesancie. Rondel prežil bezo zmien svojej formy dvesto rokov a bol prostriedkom umeleckého sebavyjadrenia trubadúrov, stredovekých poetov a hudobných skladateľov.
Planay (Savoie)

Poloha

Obec má rozlohu 22,41 km². Najvyšší bod je položený 3 365 m n. m. a najnižší bod 860 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Streľba v Bratislave (1919)

Streľba v Bratislave (Krvavá streda) bola vyústením zrážok medzi nemeckým a maďarským obyvateľstvom Bratislavy a česko-slovenskými legionármi v ranej etape formovania česko-slovenského štátu.
V tom čase boli Slováci v meste menšinou a k ČSR bolo pripojené, aby boli zabezpečené jeho hospodárske záujmy. 3. februára 1919, deň pred príchodom vlády Vavra Šrobára, vypukol v Bratislave rozsiahly štrajk poštárov a železničiarov, ku ktorému sa neskôr pripojili aj zamestnanci elektrární aj iných závodov. Štrajk začal kvôli sociálnym požiadavkám, bol však rýchlo spolitizovaný a spojený s požiadavkami národnostného charakteru. 12. februára sa štrajk rozšíril do Nitry, Nových Zámkov, Komárna, Lučenca a Zvolena. Ochromenie zásobovania a infraštruktúry malo podnietiť nepokoje proti formujúcemu sa štátu a zlikvidovať ho už v jeho zárodku. Protesty vyvrcholili 12. februára 1919, keď sa maďarskí nacionalisti pokúsili ovládnuť zhromaždenie zvolané Robotníckou radou. Okrem národnostných prejavov - vyvesovanie maďarských zástav a vyhlásenia o skorom znovuobsadení mesta maďarskou armádou, sprevádzala protesty streľba z oblokov a dav aktívne napadol legionárov kameňmi. Napadol aj talianskeho veliteľa posádky Riccardo Bareccu načo vypukol chaos a legionári rozohnali dav streľbou. Po streľbe zostalo na mieste 6 mŕtvych a 13 ťažko ranených, z ktorých dvaja zranenia neskôr podľahli. Tragédiu pripomína hrob na cintoríne v Slávičom údolí.
Citroën Type A

História

V roku 1913 Citroën založil továreň na výrobu prevodoviek. Využíval svoj vlastný patent šípových ozubených kolies. Ich výhodou bol nízky hluk a veľká výdrž ozubenia.
V prvej svetovej vojne sa André Citroën zaoberal výrobou delostreleckých granátov a munície. Po vojne sa rozhodol preorientovať výrobu na automobily. V Detroite navštívil amerického výrobcu Henryho Forda, ktorý mu ukázal ako fungujú výrobné pásové linky. Citroën 100 dní sledoval výrobu automobilov a študoval fungovanie výrobného reťazca. Po návrate do Európy sa rozhodol sériovo vyrábať automobily pre každého, podobne ako Ford model T.
Typ A sa stal prvým sériovo vyrábaným automobilom v Európe na výrobnej linke. Produkcia dosahovala 100 automobilov denne. Cena začínala na 7 900 frankoch. Automobil sa produkoval v továrni Quai de Javel v 15. Parížskom obvode. V poslednom roku výroby 1921 pribudol model Torpédo Sport Spécial.
Švédsko-francúzska vojna

Švédsko-francúzska vojna je posledná a zároveň najkrutejšia fáza tridstaťročnej vojny. Trvala v období 1635-1648.

Priebeh vojny

Začala sa vyhlasením vojny cisára Ferdinanda II. Francúzsku roku 1635. V 30. rokoch Francúzsko posúvalo svoje pozície až k Porýniu, ktoré aj mocensky ovládlo. Vojna s Habsburgovcami sa stala nevyhnutná. Roku 1635 Francúzsko uzavrelo zmluvu so Švédskom, v ktorej sa zaviazalo, že vstúpi do vojny po jeho boku. V tom istom roku Francúzsko napadlo španielske Nizozemsko a následne zaútočilo na španielske Milánsko. Švédsko zároveň dosiahlo úspechy na nemeckom bojisku. Po týchto úspechoch podpísalo Francúzsko so Švédskom nové spojenectvo, trvajúce až do konca vojny. Švédi dosiahli opäť niekoľko pozoruhodných úspechov (ťazenie Banéra do Čiech roku 1639), ale po presunutí časti armády na pomoc Francúzom zostali v ríši Švédi osamotení. Vojnové udalosti ukázali, že ani jedna strana nie je schopná dosiahnuť rozhodujúce viťazstvo. Francúzsko sa preto usilovalo o dojednanie celoeurópskeho mieru. Na začiatku 40. rokov však malo Švédsko výhodnú pozíciu, pretože v októbri 1643 jeho vojská stáli pred Prahou, a uzavrelo spojenectvo so sedmohradským kniežatom Jurajom Rákocim.

Koniec vojny

V celom ďalšom období zostala iniciatíva vo švédskych rukách. Roku 1648 však bol podpísaný Vestfálsky mier, práve keď švédske vojská stáli pred Prahou a keď sa švédsky generál Wrangler po dobytí celého Bavorska chystal tiahnuť na Viedeň.
Comma-separated values

Comma-separated values skrátene CSV (doslova: hodnoty oddelené čiarkami) je jednoduchý súborový formát vo forme čistého textu (angl. plain text) určený na ukladanie tabuľkových dát. Súbor vo formáte CSV pozostáva z ľubovoľného počtu záznamov (riadkov), oddelených znakom nového riadka. Každý záznam obsahuje stĺpce, ktoré su oddelené iným znakom, prevažne čiarkou (,) alebo tabulátorom. Zvyčajne majú všetky záznamy rovnaký počet stĺpcov.

Nedostatočný štandard

Názov "CSV" indikuje použitie čiarky na oddelenie stĺpcov s dátami. Ale, pojem „CSV“ je značne používaný na označenie veľkého množstva formátov, ktoré sa odlišujú rôznymi spôsobmi. Napríklad mnoho takzvaných „CSV“ súborov v skutočnosti používa tabulátor namiesto čiarky, takýto variant sa potom niekedy označuje ako TSV, Tab-separated values; niektoré povoľujú alebo vyžadujú apostrofy alebo úvodzovky okolo niektorých alebo všetkých stĺpcov; a niektoré rezervujú prvý riadok pre zoznam názvov stĺpcov.
Konkrétny problém je v tom, že v niektorých jazykoch vrátane slovenčiny sa čiarka používa na oddelenie desatinných miest v číslach. Práve preto nie je v mnohých jazykoch možné jednoduché využitie čiarky ako oddeľovača jednotlivých stĺpcov, ale sa musia takéto hodnoty uzatvárať do úvodzoviek.
Hrádek (prírodná pamiatka, okres Vsetín)

Ochrana

Predmetom ochrany je kvetnatá lúka s výskytom borievky obyčajnej a s výskytom zvlášť chránených druhov rastlín, najmä orchideí a ochrana populácií vzácnych teplomilných druhov flóry - hrdobarky obyčajnej (Teucrium chamaedrys) a pichliača bezbyľového (Cirsium acaule) vrátane teplomilnej entomofauny.
Žurnál (film)

Žurnál (z franc. journal – denník; noviny, časopis od jour – deň, z lat. diurnus – denný od dies – deň) alebo spravodajský film je krátky mnohotematický film reportážneho (spravodajského) charakteru o aktuálnych udalostiach. Pôvodne bol premietaný v kinách pred celovečerným filmom, s nástupom televízneho vysielania sa začal uvádzať v televízii.
Vlajka Rwandy

Vlajka Rwandy bola prijatá v roku 2001, je to trikolóra - zelená, žltá a modrá. Zelená - predstavuje nádej na blahobyt za pomoci rozumového úsilia rwandského ľudu a prírodných zdrojov, žltá - ekonomický rozvoj, rwandskí ľudia musia pracovať aby dosiahli stály ekonomický rozvoj, modrá - symbolizuje šťastie a mier, rwandskí ľudia musia bojovať za mier, ktorý im prinesie stály ekonomický rozvoj a šťastie. Slnko a jeho zlatisté žiarenie symbolizuje svetlo ktoré postupne osvieti všetkých ľudí, znamená to súdržnosť, transparenciu a boj proti nevzdelanosti.

História vlajok Rwandy

Pri vyhlásení republiky v roku 1962 bola zavedená vlajka tvorená tromi pruhmi v panafrických farbách. Vzhľadom na jej zhodnosť s guinejskou vlajkou bolo v septembri ešte tohto roku pridané do prostredného pruhu písmeno R. To vyjadruje skutočnosť, že Rwanda vznikla revolúciou a jej ďalší vývoj potvrdilo referendum. Na konci roku 2001 bola zavedená nová vlajka, ktorej farby symbolizujú mier, rozvoj a zdroje krajiny.
Stíhacie lietadlo

Úvod

Požadované údaje lietadla ako typu určeného predovšetkým na ničenie iných lietadiel sa značne odlišujú od ostatných typov strojov. Technické údaje a najmä výkon sa v priebehu času menili v závislosti od vývoja techniky, záviseli aj od jednotlivého bojiska, na ktorom sa nasadzovali. Pred druhou svetovou vojnou neexistovali riadené strely (objavili sa až na jej sklonku, no veľmi sa nerozšírili), stíhačky viedli paľbu z pevných palubných zbraní (spravidla guľometov alebo malokalibrových, rýchlopalných kanónov), ktoré sa zameriavali natáčaním celého lietadla, takže uprednostňovaný takticko-technický údaj bola maximálna rýchlosť, obratnosť a stúpavosť.
S nástupom riadených striel sa požiadavky radikálne zmenili, keďže nijaké lietadlo pilotované živým pilotom nedokázalo ani teoreticky uniknúť riadenej strele. V období obmedzených vojnových konfliktov proti relatívne slabému súperovi sa oceňuje predovšetkým stúpavosť, pričom rýchlosť sa uprednostňuje menej a rýchlosť väčšina lietadiel sa ustálila na 2 Machoch. Viac, ako do výkonov samotného lietadla sa investuje do riadených rakiet a elektroniky, aj obrany proti nim.

Povojnové obdobie

Po vojne boli piestové i hviezdicové motory celkom vytlačené prúdovými. Výzbroj bola doplnená o riadené strely, ktoré v niektorých prípadoch aj paľné zbrane celkom vytlačili. Z historických dôvodov sa prúdové stíhacie lietadlá rozlišujú do tzv. generácií. Toto delenie je však iba orientačné a často sa líši podľa názorov autora, krajiny pôvodu, doby atď. Moderné prúdové stíhacie stroje sú poháňané jedným alebo dvomi dvojprúdovými motormi, ich primárnou výzbrojou sú riadené strely, ktoré sú na cieľ navádzané palubným radarom, prípadne reagujú na teplo, či infračervené žiarenie. Sekundárna výzbroj je tvorená jedným alebo dvoma (len zriedkavo viacerými) kanónmi. Dosahujú maximálnu rýchlosť okolo 2 M.
Kelsey Grammer

Na zdravie a Frasier

Grammer sa stal širšej verejnosti známy vďaka postave Dr. Frasiera Cranea v sitkome Na zdravie. Grammerov spolužiak a jedna z hviezd Broadwaya Patinkin navrhol Grammera riaditeľovi kastingov v New Yorku, pričom Grammer mal pôvodne účinkovať len v šiestich epizódach tretej série tohto sitkomu. Napokon sa stal stálou postavou až do konca sitkomu.
Postava sa stala ústrednou v následníkovi – (spin-off) sitkome Frasier, jednom z najúspešnejších spin-off projektov v televíznych dejinách. Okrem hrania Grammer režíroval viac než 30 epizód a naspieval záverečnú znelku Tossed Salads and Scrambled Eggs. V roku 2001 si vyjednal za epizódu vo Frasierovi plat 700-tisíc amerických dolárov.
Prades-Salars

Poloha

Obec má rozlohu 30,55 km². Najvyšší bod je položený 984 m n. m. a najnižší bod 769 m n. m.

Obyvateľstvo

Počet obyvateľov obce je 281 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Périer

Poloha

Obec má rozlohu 47,99 km². Najvyšší bod je položený 2 992 m n. m. a najnižší bod 815 m n. m.

Obyvateľstvo

Počet obyvateľov obce je 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lanty

Poloha

Obec má rozlohu 12,06 km². Najvyšší bod je položený 367 m n. m. a najnižší bod 224 m n. m.

Obyvateľstvo

Počet obyvateľov obce je 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Payns

Poloha

Obec má rozlohu 16,97 km². Najvyšší bod je položený 138 m n. m. a najnižší bod 89 m n. m.

Obyvateľstvo

Počet obyvateľov obce je 1198 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nitrianska pahorkatina

Geografická poloha

Severná časť Nitrianskej pahorkatiny sa nachádza v relatívne širokom priestore medzi pohoriami Tribeč a Považský Inovec. Na východnom okraji územia tečie rieka Nitra a podcelok sa dá približne vymedziť mestami Nitra, Nové Zámky, Sereď, Hlohovec, Topoľčany, Bánovce nad Bebravou a Partizánske. Na severe Nitrianska pahorkatina hraničí so Strážovskými vrchmi a jeho podcelkami Nitrické vrchy a Zliechovská hornatina, na západe leží Považský Inovec a jeho podcelky Vysoký Inovec, Nízky Inovec, Krahulčie vrchy a Inovecké predhorie. Rovinaté oblasti začína na juhozápade ležiaca Dolnovážska niva, južným smerom nadväzuje Podunajská rovina a juhovýchodným smerom pokračuje Podunajská pahorkatina Nitrianskou nivou. Východným smerom následne tvorí zreteľnú hranicu pohorie Tribeč a jeho podcelky Zobor, Jelenec, Veľký Tribeč a Rázdiel a v údolí Nitry na severe územia susedí Oslianska kotlina (podcelok Hornonitrianskej kotliny).
Z územnosprávneho hľadiska sa väčšina Nitrianskej pahorkatiny nachádza v Nitrianskom kraji, na západe však čiastočne aj v Trnavskom kraji a na severe aj v Trenčianskom kraji. Na území Nitrianskej pahorkatiny sú okresy: Nitra, Topoľčany, Bánovce nad Bebravou, Partizánske, Hlohovec, Galanta, Šaľa a Nové Zámky.

Prírodné podmienky

Zväčša zvlnený reliéf Nitrianskej pahorkatiny je ako stvorený pre poľnohospodárstvo. V južných častiach oblasti je pôda tvorená černozemami, v severnejších územiach zas hnedozemami. Aj klimatické podmienky mimoriadne nahrávajú poľnohospodárskej činnosti – priemerná teplota v januári sa pohybuje v rozmedzí 1 – 4 stupne Celzia, v júli 18 – 20 stupňov Celzia. Priemerné zrážkové úhrny sú 600 – 700 mm ročne.
Toto predurčenie nezostalo nevyužité. Územie sa skutočne intenzívne využíva na poľnohospodárstvo, z pôvodných dubových porastov ostali len zvyšky v podobe hájov. Nitra sa dokonca považuje za centrum slovenského poľnohospodárstva s jedinou slovenskou univerzitou, zameranou na túto činnosť a s výstaviskom Agrokomplex.

Osídlenie

Najdôležitejšími mestskými sídlami v oblasti sú Nitra, Hlohovec, Topoľčany, Partizánske a Bánovce nad Bebravou. Ostatné okresné mestá, ktorých okresy ležia v oblasti Nitrianskej pahorkatiny sa buď nachádzajú mimo tejto oblasti, alebo je ich zaradenie sporné. Najmä v okolí Nitry sú archeologické náleziská pravekých a ranostredovekých osídlení, vrátane veľkomoravských dvorcov a hradísk.

Doprava

Dôležité komunikácie vedú najmä krajským mestom Nitra; od Trnavy na Zlaté Moravce vedie medzinárodná cesta E 58 v trase rýchlostnej cesty R1 a zo severu na juh vedie cesta I/64 (Prievidza – Nové Zámky). Juhozápadným okrajom pahorkatiny vedie cesta I/75 (Šaľa – Nové Zámky) a na severe prechádza cesta I/9 (Trenčín – Prievidza). Železničná doprava je zastúpená najmä regionálnymi traťami, južným okrajom vedie železničná trať Bratislava – Štúrovo. Cez Nitru vedú trate Leopoldov – Kozárovce i trať do Prievidze, na ktorú sa pripája trať do Trenčína.
Pergamos (mytológia)

Pergamos (starogr. Πέργαμος – Pergamos) je v gréckej mytológii syn Neoptolema a jeho zajatkyne Andromachy.
Pergamos sa narodil po páde slávnej Tróje. Jeho matka Andromaché bola pôvodne manželkou Hektora, syna trójskeho kráľa Priama. Keď Achájci vyplienili Tróju, Andromachu odvliekol Neoptolemos, syn achájskeho hrdinu Achillea. Okrem Pergama mu potom Andromaché porodila synov Piela a Molossa, od ktorého odvodzoval svoj kráľovský pôvod rod Molossov z Epiru. (Podľa inej verzie mala aj syna Amfiala.)
Po Neoptolemovej smrti sa Andromaché stala manželkou Helena a matkou Kestrina. Keď Helenos umieral odovzdal ríšu Molossovi a Pergamos odišiel do Malej Ázie, kde v súboji o panstvo v Teuthranii porazil vládcu Areia a dobyté mesto pomenoval po sebe na Pergamon.
Sens-Beaujeu

Poloha

Obec má rozlohu 21,54 km². Najvyšší bod je položený 392 m n. m. a najnižší bod 223 m n. m.

Obyvateľstvo

Počet obyvateľov obce je 434 (2011).
Nasledujúci graf zobrazuje vývoj počtu obyvateľov v obci.
Zdroje: INSEE